
   Plx322/2024
BIROUL PERMANENT

AL

CAMEREI DEPUTAȚILOR
Vă înaintăm, alăturat, Raport COMUN asupra Propunerii legislative pentru modificarea şi completarea Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, aprobată prin Legea nr.111/2016, cu modificările şi completările ulterioare, transmisă pentru dezbatere în fond, Comisiei juridice, de disciplină și imunități, Comisiei pentru politică economică și Comisiei pentru industrii și servicii, cu adresa nr.Pl.x.322/2024 din 27 mai 2024.
În raport de obiectul și conținutul său, propunerea legislativă face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.
	PREȘEDINTE,

Prof.univ. Liviu-Bogdan Ciucă
	PREȘEDINTE,

Costel Neculai Dunava
	PREȘEDINTE,

   Bende Sandor

RAPORT   COMUN
asupra Propunerii legislative pentru modificarea şi completarea Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, aprobată prin Legea nr.111/2016, 

cu modificările şi completările ulterioare
În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități, Comisia pentru politică economică, reformă și privatizare și Comisia pentru industrii și servicii și au fost sesizate, spre dezbatere în fond, cu Propunerea legislativă pentru modificarea şi completarea Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, aprobată prin Legea nr.111/2016, cu modificările şi completările ulterioare, transmisă cu adresa nr.Pl.x. 322/2024 din 27 mai 2024. Consiliul Legislativ, cu avizul nr.317/28.03.2024, avizează negativ propunerea legislativă.

Consiliul Economic și Social, prin adresa nr.2078/20.03.2024, a avizat favorabil proiectul de act normativ.
Guvernul, prin adresele nr. 5243/30.05.2024 și nr. 2894/24.05.2025, nu susține adoptarea inițiativei legislative.
Senatul, în calitate de primă Cameră sesizată, a respins propunerea legislativă în ședința din 21 mai 2024.

Comisia pentru drepturile omului, culte și problemele minorităților naționale, Comisia pentru egalitate de șanse pentru femei și bărbați și Comisia pentru administrație publică și amenajarea teritoriului, cu avizele nr.4c-6/356/12.06.2024,  nr.4c-20/271/18.06.2024, respectiv nr.4c-7/292/23.09.2024, au avizat negativ propunerea legislativă.

Propunerea legislativă are ca obiect de reglementare modificarea și completarea Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, în vederea „reglementării și a limitării numărului de mandate deținute de directorii din regiile autonome, întreprinderile publice și societățile comerciale [...]. Astfel, un director nu poate avea mai mult de două mandate care cumulativ să nu depășească 8 ani”.
În conformitate cu prevederile art. 62 şi 64 din Regulamentul Camerei Deputaţilor, republicat, cu modificările ulterioare, membrii celor trei Comisii au examinat iniţiativa legislativă în ședințe separate.

Membrii Comisiei pentru politică economică, reformă și privatizare au examinat proiectul de lege în şedinţa din 16 septembrie 2024.

Din numărul total de 19 membri ai Comisiei, au participat la dezbateri 12 deputați.

Membrii Comisiei pentru industrii și servicii  au examinat proiectul de lege în şedinţa din12 mai 2026.

La lucrările comisiei au participat deputaţii conform listei de prezenţă.

Membrii Comisiei juridice, de disciplină și imunități au examinat proiectul de lege în şedinţa din 26 mai 2026.

La lucrările comisiei au participat deputaţii conform listei de prezenţă.
În urma dezbaterilor și a opiniilor exprimate, membrii celor trei Comisii au hotărât, cu majoritate de voturi, să supună Plenului Camerei Deputaților respingerea Propunerii legislative pentru modificarea şi completarea Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, aprobată prin Legea nr.111/2016, cu modificările şi completările ulterioare, din următoarele considerente:
Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, a fost modificată și completată în mod substanțial pentru a pune în acord reglementările naționale în materie de guvernanță corporativă a întreprinderilor publice cu principiile Organizației pentru Cooperare și Dezvoltare Economică (OCDE), precum și în vederea îndeplinirii unui jalon fundamental prevăzut în Planul Național de Redresare și Reziliență al României, respectiv jalonul 439 „Intrarea în vigoare a legislației actualizate privind companiile de stat”. Așadar, orice altă modificare poate fi interpretată de către Comisia Europeană ca fiind renunțare la reformele stabilite prin jaloanele și țintele din Planul Național de Redresare și Reziliență.
Activitatea directorilor în cadrul întreprinderilor publice ar trebui să reflecte performanța, probitatea și profesionalismul, neîngrădite sau limitate la o anumită perioadă a contractului de mandat. În caz contrar, legea stabilește pârghiile prin care aceștia pot fi revocați de către consiliul de administrație.
În raport de obiectul și conținutul său, propunerea legislativă face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

	PREȘEDINTE,
Bende Sandor


	SECRETAR,

	SECRETAR,

	SECRETAR,

Consilier parlamentar

Expert,

